CELEX: 62018TN0407
Language: el
Date: 2018-07-02 00:00:00
Title: Υπόθεση T-407/18: Προσφυγή της 2ας Ιουλίου 2018 — WP κατά EUIPO

10.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/18
            
         
      Προσφυγή της 2ας Ιουλίου 2018 — WP κατά EUIPO
      (Υπόθεση T-407/18)
      (2018/C 319/21)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: WP (εκπρόσωπος: H. Tettenborn, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του EUIPO, της 6ης Οκτωβρίου 2017, με την οποία αυτό αρνήθηκε να ανανεώσει για δεύτερη φορά τη σύμβαση της προσφεύγουσας ως έκτακτης υπαλλήλου βάσει του άρθρου 2, στοιχείο στ', του ΚΛΠ (καθεστώτος που εφαρμόζεται επί του λοιπού προσωπικού της Ευρωπαϊκής Ένωσης)· και
               
            
                  —
               
               
                  να καταδικάσει το EUIPO στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι το EUIPO, εκδίδοντας την προσβαλλόμενη απόφαση, παραβίασε την αρχή της νομιμότητας καθόσον παρέβη τις σχετικές προβλέψεις του ΚΥΚ (Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης) και του ΚΛΠ, ήτοι το άρθρο 56 του ΚΛΠ και το άρθρο 110 του ΚΥΚ, καθώς και ότι η προσβαλλόμενη απόφαση στερείται οποιασδήποτε άλλης νομικής βάσεως.
               
            
                  2.
               
               
                  Με τον δεύτερο λόγο ακυρώσεως προβάλλεται ότι το EUIPO, εκδίδοντας την προσβαλλόμενη απόφαση, παραβίασε την αρχή της νομιμότητας, υπέπεσε σε πρόδηλη πλάνη εκτιμήσεως και παρέβη το καθήκον μέριμνας.
               
            
                  3.
               
               
                  Με τον τρίτο λόγο ακυρώσεως προβάλλεται ότι το EUIPO, εκδίδοντας την προσβαλλόμενη απόφαση, παρέβη τον κανονισμό 45/2001 (1), και ειδικότερα το άρθρο 27, παράγραφος 1 και παράγραφος 2, στοιχείο β', του κανονισμού 45/2001.
               
            
                  4.
               
               
                  Με τον τέταρτο λόγο ακυρώσεως προβάλλεται ότι το EUIPO, εκδίδοντας την προσβαλλόμενη απόφαση, παραβίασε την αρχή της ίσης μεταχειρίσεως.
               
            
         (1)  Κανονισμός (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ 2001, L 8, σ. 1).